NaiveNeuron/SloPal huggingface dataset:
J. Laššáková, poslankyňa: (2005-12-08):
Súhlasím s tým, aby odpoveď na tie obidve otázky bola spojená. Ja sa chcem opýtať, pán minister, mám to chápať tak, že tí uchádzači, ktorí sa prihlásili do výberového konania a ktorí neboli vybratí, môžu si teraz do 31. decembra alebo do určitého termínu doplniť svoje žiadosti a bude sa o nich znova rozhodovať?
P. Hrušovský, predseda NR SR: (2002-11-14):
Pán poslanec Mikloško.
Blanár, Juraj, podpredseda NR SR (2022-05-05):
Ďakujem. Takže budeme hlasovať o sedemnástej hodine o tomto návrhu zákona. Prerušujem rokovanie o tomto bode programu. Ďakujem obom, aj navrhovateľovi, aj spravodajcovi. Budeme pokračovať nasledujúcim bodom programu, v poradí 50. bod programu, ktorým je prvé čítanie o návrhu poslancov Richarda Rašiho, Róberta Puciho, Erika Tomáša, Matúša Šutaj Eštoka, Jána Ferenčáka a Petra Žigu na vydanie zákona, ktorým sa mení a dopĺňa zákon 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Tento návrh je pod parlamentnou tlačou 994, návrh na pridelenie výborom je v rozhodnutí 1033. Udeľujem teraz slovo pánovi poslancovi Jánovi Ferenčákovi, ktorý za skupinu poslancov tento návrh zákona uvedie v snemovni. Nech sa páči. (Rokovanie o návrhu poslancov Národnej rady Slovenskej republiky Richarda Rašiho, Róberta Puciho, Erika Tomáša, Matúša Šutaj Eštoka, Jána Ferenčáka a Petra Žigu na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 994.)
Blanár, Juraj, podpredseda NR SR (2021-07-01):
Nech sa páči, čas sa vám zastavuje, môžete.
M. Číž, podpredseda NR SR: (2008-12-04):
Slovo má pán poslanec Kužma.
Mojš, Milan, poslanec NR SR (2016-11-23):
Pán predsedajúci, budeme teraz hlasovať o bodoch zo spoločnej správy 1 až 3 s odporúčaním gestorského výboru schváliť.
Blanár, Juraj, podpredseda NR SR (2021-10-20):
Pán navrhovateľ, môžete reagovať na faktické poznámky.
J. Laššáková, poslankyňa: (2009-04-28):
Prosím, pán predseda, dajte hlasovať o návrhu.
Laurenčík, Milan, podpredseda NR SR (2021-06-15):
Ďakujem, pán podpredseda. Na vaše vystúpenie evidujem päť faktických poznámok. Ako prvý, nech sa páči, pán poslanec Miroslav Suja.
J. Rydlo, poslanec: (2008-04-02):
Pán kolega Fronc, vy veľmi dobre viete z vlastnej skúsenosti, že ste viackrát predložili aj do vlády, aj do tohto parlamentu vaše predstavy. Neboli priechodné. Prečo neboli priechodné v minulom volebnom období, o tom sa vyjadrovať nebudem. Som rád, že v tomto volebnom období v tejto vláde sa našla politická zhoda na tom, že sa pripravil taký text školského zákona, ktorý je v parlamente priechodný. Že ten zákon nie je ideálny, som si toho vedomý, už som to povedal. Pokiaľ ide o konfesionálne školstvo, mne sa termín cirkevné školstvo vonkoncom nepáči. Som zato, aby konfesionálne školstvo bolo synonymom kvality a aby konfesionálne školstvo bolo aspoň na takej úrovni, ako je na úrovni vo Francúzskej republike. A ak sa konfesie na Slovensku zorganizujú, tak ako sa zorganizovali vo Francúzsku, vo Francúzskej republike, tak potom môžu od štátu požadovať to, čo im je štát ochotný dať, a to, čo, napokon, ako občanom prináleží od štátu, aby im štát dal. Ďakujem.
Hrnčiar, Andrej, podpredseda NR SR (2017-02-01):
Končím možnosť nahlásiť sa s faktickými poznámkami. Jedna faktická poznámka. Poslanec Mazurek, nech sa páči.
Glváč, Martin, podpredseda NR SR (2018-05-10):
Prosím, prezentujme sa a hlasujme. (Hlasovanie.) Prítomných 143, za 143, proti nikto, nikto sa nezdržal, nikto, všetci hlasovali. Konštatujem, že sme tento návrh schválili. Teraz poprosím spravodajcu z výboru pre pôdohospodárstvo a životné prostredie poslanca Jána Kvorku, aby uviedol hlasovanie v prvom čítaní o vládnom návrhu zákona o rybárstve, tlač 937, čo je bod 7 schváleného programu. [Hlasovanie o vládnom návrhu zákona o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 937.]
J. Halecký, poslanec: (2007-02-01):
V druhej otázke chcel by som sa vás opýtať pri dôchodcovských správcovských spoločnostiach, v budúcnosti podľa vášho názoru by bolo možné, aby vstupovali na akciové a ďalšie finančné trhy v rámci Európy alebo aj USA alebo iných krajín, dajme tomu, ázijských krajín? Pokiaľ je tu téza, že ten nebezpečný nejaký penzijný profil týchto dôchodcovských správcovských spoločností by mal byť čo najliberálnejší. Ďakujem.
M. Hort, podpredseda NR SR: (2008-10-30):
Ďalej do rozpravy k tomuto návrhu zákona je prihlásený predseda výboru pre zdravotníctvo, pán poslanec Viliam Novotný. Nech sa páči.
Holý, Štefan, dočasne poverený podpredseda vlády SR (2023-02-02):
Vážený pán predsedajúci, vážené panie poslankyne, vážení páni poslanci, v súčasnosti je problematika európskej iniciatívy občanov v našom právnom poriadku upravená v zákone č. 85/1990 Zb. o petičnom práve v znení zákona č. 95/2019 Z. z. a v zákone č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. Uvedené právne predpisy implementujú nariadenie Európskeho parlamentu a Rady č. 211/2011 zo 16. februára 2011 o iniciatíve občanov, ktoré je v súčasnosti zrušené a nahradené nariadením EÚ 2019/788 v platnom znení. Potreba novej zákonnej úpravy vyplýva práve z nariadenia EÚ 2019/788 v platnom znení, ktoré na svoje vykonanie vyžaduje od členských štátov Európskej únie zmenu alebo doplnenie už existujúcich právnych úprav. V platnej právnej úprave európskej iniciatívy občanov absentuje ustanovenie o zriadení kontaktného miesta, prostredníctvom ktorého sa bude občanom poskytovať pomoc a bezplatné informácie, tento nedostatok však návrh zákona odstráni. Úlohy predmetného kontaktného miesta bude plniť Úrad vlády Slovenskej republiky. Ďalej je potrebné vypustiť ustanovenia o posudzovaní elektronického systému zberu vyhlásení o podpore iniciatívy občanov, nakoľko nariadenie EÚ 2019/788 v platnom znení ustanovuje povinnosť členských štátov posudzovať individuálne online systémy na zber vyhlásení o podpore európskej iniciatívy občanov do 31. decembra 2022. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
Laššáková, Jana, podpredsedníčka NR SR (2014-12-09):
Pán poslanec Kadúc.
Marosz, Ján, poslanec NR SR (2020-02-20):
Ďakujem. Pán kolega Edo, hovoríš o tom, že sú odsávané peniaze z rozpočtov občanov. Len na vysvetlenie, aby to bolo každému zreteľné, že ako so to najčastejšie deje. Najčastejšie sa to deje práve predraženými zákazkami v jednotlivých rezortoch a cez tieto predražené zákazky potom tie firmy posielajú malé domov na politikov, ktorých kryje veľakrát aj polícia a prokuratúra. A tak ďalej. Čo ma ale najviac trápi vo vzťahu k dôchodcom, je to, že na Slovensku 74 % mladých je presvedčených, že politici sa o nich vôbec nezaujímajú a viac ako 20 % mladých ľudí chce do troch rokov nadobro opustiť Slovenskú republiku, to znamená odsťahovať sa do zahraničia. Každý piaty lekár odchádza zo Slovenska. A toto prináša osamelosť našich dôchodcov. Naši rodičia a starí rodičia sa so svojimi deťmi a vnúčatami často rozprávajú len cez Skype, cez internet a nemajú reálne fyzický kontakt. A je to práve vďaka tomu, že ľudia v mladom veku a v strednom veku nevidia perspektívu v Slovenskej republike. A za týchto 12 rokov za to nesie plnú zodpovednosť strana SMER, ktorá doslova kúri, svieti, nič nerobí, rozkráda špajzu a potom na poslednú chvíľu ako teraz zaťuká na dvere, že: dobrý deň, zoberte si lekvárik ako zo svojho. A to je práve z tej vykradnutej špajze, ktorá spôsobuje to, že sa tu zle žije, sú tu chabé a slabé verejné služby a mladí ľudia húfne odchádzajú do zahraničia.
P. Hrušovský, predseda NR SR: (2004-03-09):
Teraz poprosím pána podpredsedu vlády, aby uviedol a odôvodnil vládny návrh zákona, ktorým sa mení a dopĺňa zákon 446/2002 Z. z. o vzájomnej pomoci pri vymáhaní niektorých finančných pohľadávok (tlač 494). Návrh prerokúvame ako tlač 494, súčasťou návrhu je aj spoločná správa výborov, ktorú máte ako tlač 494a. Poprosím, pán minister, aby ste návrh zákona uviedli a odôvodnili. Nech sa páči.
Zajac, Pavol, poslanec NR SR (2015-12-15):
Vážený pán predseda, prosím, dajte hlasovať o postúpení predloženého návrhu zákona do druhého čítania.
Bugár, Béla, podpredseda NR SR (2019-06-19):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Bučekovi.
P. Hrušovský, podpredseda NR SR: (2002-06-27):
Páni poslanci, otváram rozpravu. Do rozpravy sa ústne hlási pán poslanec Hofbauer. Končím možnosť podania ďalších ústnych prihlášok do rozpravy. Nech sa páči, pán poslanec, máte slovo. R. Hofbauer, poslanec: Vážený pán predsedajúci, vážený pán podpredseda vlády, dámy a páni, z predloženého materiálu uvádzaného ako podpredsedom vlády Csákym, tak aj spravodajcom povereným parlamentným výborom som dúfal, že sa dozvieme niečo viac o dôvodoch, prečo takáto dohoda sa predkladá na ratifikáciu parlamentom a prečo vlastne bola uzavretá. Postrádam totiž v texte motiváciu na uzavretie takejto dohody. Z akého dôvodu sa pritom pozastavujem? Vnútrozemské plavebné cesty Slovenskej republiky a Českej republiky sú úplne autonómne, oddelené od seba geografickými bariérami a v dohľadnom čase nikdy nebudú prepojené. V dohľadnom čase horizontu minimálne 50 rokov, pretože plavebná cesta Dunaj – Odra je hmlistou chimérou v predchádzajúcich 100 rokoch a myslím si, že najmenej pol storočia ešte ostane na úrovni chiméry, a to predovšetkým s ohľadom na pokles prepravných prúdov v týchto vyznačených koridoroch. Predstava, že by slovenskí vodní prepravcovia vstúpili na vnútrozemskú plavbu českých vodných ciest, je iluzórna. Nie je kam, nie je prečo, nie je z akého dôvodu – chýba akákoľvek motivácia. Dôvod etablovania českých prepravcov na slovenských plavebných cestách je vysoká, pretože Slovensko disponuje plavebnou cestou dunajského veľtoku európskych parametrov, ale to predsa nie je dôvod na to, aby sme uzatvárali zmluvu, ktorá nie je obojstranne výhodná, ale je výhodná len jednostranne. Je žiaduca iba jednostranne, nie obojstranne. A navyše aby sme uzatvárali dohodu podľa čl. 7 ods. 5 ústavy, čo je absurdné, pretože akékoľvek konania v zmysle tejto dohody alebo ďalších článkov dodatočne uzatváraných touto dohodou by boli nadradené nad právomocou Ústavy Slovenskej republiky a zákonov nášho štátu. Predpokladal som, že sa niečo viac dozvieme o rokovaniach a o vzájomných kontaktoch českej strany a slovenskej strany. Nedozvedel som sa z toho absolútne nič. Akurát, že ministri o tomto rokovali a dohodli sa tam a tam o tom a tom. To je trochu málo. Z uvedeného dôvodu sa domnievam, že takáto dohoda v takomto rozsahu presahuje rámec záujmu slovenskej strany, pretože vlastne podpisujeme bianko dokument. Podľa čl. 7 ods. 5 ústavy je to dohoda, ktorá je akceptovateľná na úplne iný okruh záujmov štátu než to, aby na plavebné cesty nášho štátu sa etabloval iný prepravca iného štátu, ktorého práva by boli ešte navyše nadústavné, nad rámec našej vlastnej ústavy. Prosil by som predkladateľa podpredsedu vlády Csákyho, keby objasnil túto skutočnosť, pretože bez jej vecného zdôvodnenia, nedomnievam sa, že je dôvod na to, aby sme takúto dohodu na takejto úrovni, ktorá je nad rámcom právomoci ústavy nášho štátu, ratifikovali. Nič také sme si tu dosiaľ nevypočuli, čo by odôvodňovalo predloženie takéhoto dokumentu na schválenie parlamentom. Ďakujem za pozornosť.
Droba, Juraj, poslanec NR SR (2011-10-18):
Pán predsedajúci, prosím, dajte hlasovať, pán predseda, prepáčte, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre sociálne veci a Zahraničnému výboru Národnej rady.
Bugár, Béla, podpredseda NR SR (2017-02-07):
Ďakujem pekne. Chcem sa opýtať, či je všeobecný súhlas aj s návrhom pána poslanca Vašečku, aj s návrhom pani podpredsedníčky, že tieto návrhy presúvame na ďalšiu schôdzu. (Súhlasné reakcie z pléna.) Áno, ďakujem pekne. Takže, vážené panie poslankyne, páni poslanci, budeme pokračovať hlasovaním o bode č. 28 programu, to jest druhé čítanie, návrh poslankyne Smolíkovej na vydanie zákona, ktorým sa mení školský zákon, tlač 295. Teraz prosím pána poslanca Gogu ako spoločného spravodajcu, aby jednotlivé hlasovania uvádzal. Nech sa páči, máte slovo. [Hlasovanie o návrhu poslankyne Národnej rady Slovenskej republiky Evy Smolíkovej na vydanie zákona, ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 295.]
P. Hrušovský, podpredseda NR SR: (2001-09-20):
(Hlasovanie.) Prítomných 132, za 42, proti 84, zdržalo sa 5, nehlasoval 1. Bod 87 sme neprijali.
Kotleba, Marian, poslanec NR SR (2020-09-22):
Pán kolega, vám asi očkovanie na COVID nepomôže. Vy by ste možno nejaké tabletky si mohli nasadiť. Ale ja na vás nevykrikujem. Vy ste sa ani teraz neudržali, ale ja vám chcem povedať, pán kolega, že pred tým, ako niečo nabudúce poviete, tak si, prosím vás, aspoň prečítajte rokovací poriadok Národnej rady, dobre, pretože telefonovanie je explicitné porušenie rokovacieho poriadku Národnej rady, ale nosenie rúška alebo nenosenie rúška, to porušenie rokovacieho poriadku nie je, dobre, takže keď už sa chcete o tomto baviť. Dobre? A keď už sme pri tých rúškach a vám na tom tak záleží. Tak keď si kúpite celé balenie rúška, tam máte na tom návode jeden taký papierik a na ňom je napísané, že rúško nechráni proti vírusom. Tak si to, prosím vás, pozrite a potom tu nabudúce nemajte takéto extázy, lebo zbytočne sa zhadzujete. Ďakujem pekne.
T. Cabaj, podpredseda NR SR: (2010-02-02):
Vystúpili všetci, ktorí boli do rozpravy prihlásení písomne. Teraz je priestor pre toho, kto má záujem do rozpravy sa prihlásiť ústne. Registrujem pani poslankyňu Kláru Sárközy. Končím možnosť prihlásiť sa do rozpravy. Nech sa páči, pani poslankyňa, máte slovo.
Glváč, Martin, podpredseda NR SR (2016-10-12):
Pán poslanec Marosz.
Danko, Andrej, predseda NR SR (2019-09-13):
Ďakujem, pán poslanec. Pani poslankyňa Remišová. Nie je v sále, stráca poradie. Pán poslanec Heger.
Paška, Pavol, predseda NR SR (2013-11-26):
Pán poslanec Mikloško.
Blaha, Ľuboš, podpredseda NR SR (2023-12-07):
Ďakujem pekne, pán minister. Prosím určeného spoločného spravodajcu z výboru pre financie a rozpočet poslanca Pavla Ľuptáka, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec, máte slovo.
Hraško, Igor, poslanec NR SR (2013-02-12):
Ďakujem pekne, pani predsedajúca. Vážené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil ako spravodajcu k návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, tlač 330. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 5. decembra 2012 č. 310 podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali tieto výbory: – Ústavnoprávny výbor Národnej rady Slovenskej republiky, – Výbor Národnej rady Slovenskej republiky pre verejnú správu a regionálny rozvoj a – Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby uvedené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som. Otvorte, prosím, rozpravu k tomuto bodu.
P. Hrušovský, podpredseda NR SR: (2001-10-26):
O ospravedlnenie na dnešnom rokovacom dni požiadali páni poslanci: podpredseda Národnej rady Bugár, Andrejčák, Čižmáriková, Duray, Ferkó, Chudík, Ištván, Maxon, Rakús, Slobodník, Ján Šimko, Tkáč. Na zahraničnej služobnej ceste sú poslanci Kvarda a Šebej. Včera sme prerušili rokovanie 52. schôdze Národnej rady Slovenskej republiky skončením rozpravy o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene niektorých zákonov (tlač 1188). Prosím teraz pána poslanca Juriša a pána ministra, navrhovateľa tohto návrhu zákona, aby zaujali svoje miesta, budeme pokračovať záverečným stanoviskom pána ministra k rozprave, ktorá včera skončila, a pán minister chce zaujať k rozprave stanovisko. Pán minister, nech sa páči, máte slovo. P. Koncoš, minister pôdohospodárstva SR: Vážený pán pred-sedajúci, panie poslankyne, páni poslanci, hneď na úvod svojho záverečného slova chcem zdôrazniť... (Ruch v sále.)
V. Veteška, podpredseda NR SR: (2004-06-29):
A teraz žiadam spravodajcu, ktorého určil navrhnutý gestorský výbor, výbor pre vzdelanie, vedu, šport a mládež, kultúru a médiá, pána poslanca Čaploviča, aby predniesol svoje stanovisko.
Schlosár, Rastislav, poslanec NR SR (2021-09-22):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Prosím, pán predsedajúci, aby ste otvorili všeobecnú rozpravu.
Číž, Miroslav, podpredseda NR SR (2014-12-12):
Ďakujem. Ďalším prihláseným do rozpravy, aha, pardon. Pán poslanec Hlina s reakciou.
Figeľ, Ján, podpredseda NR SR (2013-12-03):
Ďakujem pekne. Otváram rozpravu. Nech sa páči, pán spravodajca, máte na základe rokovacieho poriadku možnosť vystúpiť. Písomne sa prihlásil jeden poslanec Alojz Hlina. Nech sa páči.
Kvorka, Ján, poslanec NR SR (2024-09-17):
Ďalej budeme hlasovať o mojom pozmeňujúcom a doplňujúcom návrhu. Dajte, prosím, hlasovať.
P. Paška, predseda NR SR: (2009-06-30):
(Hlasovanie.) 136 prítomných, 135 za, 1 nehlasoval. Návrh sme schválili.
Michelko, Roman, poslanec NR SR (2024-04-23):
Ďakujem za slovo. No, skúsme nejak korigovať alebo teda povedať, aká je realita, nie, čo tu bol ten armagedon, takže, samozrejme, teraz príde spúšť a likvidácia všetkých múzeí a galérií, takže prvá základná vec. SNS, ak teda to má byť to likvidačné, má pod svojou kuratelou alebo v zriaďovateľskej pôsobnosti, teda ministerstvo, jednu galériu a jedno múzeum. Všetky ostatné sú pod župami, neviem o tom, že by SNS malo nejakých županov, má zopár starostov a primátorov, ale teraz taký generálny tento, že všetky sa budú teraz likvidovať a tak. No ak toto tak bude, tak za to budú zodpovedné tie samosprávy, ktoré to urobia, a nie SNS-ka. To znamená, nechajme sa prekvapiť, naozaj tuná bolo že generalizácia, že všetko teraz bude tak. A naozaj na nejakú župnú galériu alebo galériu nejakej mestskej časti nedajboh, alebo na galériu nejakého mesta nemá SNS a ani ministerstvo kultúry žiaden vplyv. Ak ste vy vicestarostka, no tak mi povedzte, akým spôsobom môže, ak máte nejakú galériu alebo nejaké múzeum v zriaďovateľskej pôsobnosti, akým vplyvom môže ovplyvňovať ministerstvo výber vášho riaditeľa. No nijakým, takže ako naozaj dávajme potom zodpovednosť tým, ktorí o tom rozhodujú, a nie tým, ktorí o tom nerozhodujú a nemajú žiadne páky na to. Ďakujem
M. Číž, podpredseda NR SR: (2008-04-03):
Vážené kolegyne, kolegovia, vyhlasujem 3-minútovú prestávku (Hlasy v sále.) Prepáčte, pardon, ospravedlňujem sa. Pán poslanec, predseda výboru pre zdravotníctvo, pán Novotný má slovo s procedurálnym návrhom.
Vaľová, Jana, poslankyňa NR SR (2023-11-14):
Sľubujem. (Potlesk.)
Laurenčík, Milan, podpredseda NR SR (2021-05-03):
Páni poslanci, prosím, kľud v sále. Ďalším prihláseným rečníkom do rozpravy je pán Peter Kmec, pripraví sa pán poslanec Richard Takáč. Nech sa páči.
T. Rosová, poslankyňa: (2009-10-28):
K Sašovi Slafkovskému len doplním, že je to naozaj väčšina krajín Európskej únie a sú to všetky krajiny, ktoré nás predstihujú vo všetkých medzinárodných porovnávaniach kvality výstupov vzdelávania. No, pani poslankyňa Tóthová, hovorila som, pardon, asi málo zreteľne o rožňavskom regióne, ale učebný text, pracovný zošit, to všetko sú pomôcky, ktoré majú svoje jasné parametre. Prečo máme pokrytecky maskovať učebnicu za učebný text len preto, aby sme naplnili literu zákona? Toho už sú aj tak naše školy plné, že obchádzajú akýmkoľvek spôsobom tento zákon, ktorý im zväzuje ruky. Takže naozaj je to úplne zbytočné takto sa pokúšať zamaskovať skutočný stav. No pokiaľ ide o pána poslanca Jarjabka, mne je skutočne ľúto, že v tomto parlamente sedí poslanec, ktorý nerozozná to, čo je tender transparentný a tender všeobecne efektívny a čo taký nie je. Nie, nezáleží to na tom, za akej vlády je ten tender vypísaný. Záleží to na tom, či ten tender vôbec zverejnený je, záleží to na tom, či sa doňho mali možnosť prihlásiť všetci, či neboli podmienky stanovené tak, že ich spĺňa iba jeden možný dodávateľ a taktiež, či bola vybraná najvýhodnejšia ponuka. Práve v tom je celý problém. Vláčiky nebol žiaden tender, neviem, čo to tárate.
Viskupič, Jozef, poslanec NR SR (2016-05-24):
Ďakujem. Keďže ma predseda nášho klubu trošíčka predbehol, chcel som len tak na úvod tú veľmi podobnú výzvu, že tento mentorský štýl sa ad jedna nehodí do pléna parlamentu. A, no, a začínate mať, pán Blaha, zásadných zástancov toho najväčšieho z veľkých a titánových mentorov tohoto pléna. Tam, tam sa ozval. Čiže nie, nehodí sa to. Ale len kvôli tomu, lebo podľa mňa, možno to nikto nečaká, v mnohých veciach si hovoril rozumne. Čo znamená, že nie je ľahké tancovať po žiletke a nie je ľahké hľadať tú pravdu v možných a skrytých nuansách, kde naozaj európskemu projektu ubližuje obrovská miera populizmu, skresľovania údajov a toho, keď niekto pozerá cez prizmu nejakého ideologického zafarbenia na to, čo máme a musíme a niektorí aj dokonca chceme žiť a za to bojovať. Ja musím súhlasiť  na tom, že Európa je zmysluplným a mierovým projektom. A musím povedať, že ubližuje jej nedostatok demokracie, ubližuje jej to, že mnohé témy, ktoré spoločnosť nevie, netuší, kvôli ich zložitostiam, nie sú zjednodušované. A ubližuje jej to, že teraz sa má hľadať za všetky zlyhania jeden spoločný nepriateľ. A to, to rozhodne Únia nie je. Na druhú stranu si, samozrejme, skĺzol do tvojej ideologickej guličky a klietky. A možno k tomu sa vyjadrím ďalej v rozprave. Ak budeš hovoriť o 80 % nášho importu, vysvetlím, alebo exportu, vysvetlím v rozprave.
Grendel, Gábor, podpredseda NR SR (2022-12-20):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Poslanec Marián Viskupič ako jediný. Končím možnosť prihlásiť ústne do rozpravy. Nech sa páči, pán predseda výboru, máte slovo.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 135 poslancov, za návrh hlasovalo 24, proti 50,zdržalo sa 50, 1 nehlasoval. Návrh sme neschválili.
K. Tóthová, poslankyňa: (2010-03-10):
Ja som tiež vystúpila preto, lebo Ľudová strana – HZDS bola pri vzniku štátnosti a predovšetkým levím podielom sa na skutočnej našej štátnosti podieľala a ju zabezpečila. Preto nemôžeme mlčať, že Slovensko si pripísalo svoj ortieľ smrti. Slovensko tu je, je to suverénny štát, suverénna republika so všetkými právami na svoju ochranu a nemôže mlčať, keď niekto sa tak vyjadruje, už to nemôžem rozviesť vo faktickej, ako tu bolo povedané. Preto, opakujem, je správne, že táto téma v parlamente dostala svoj priestor.
P. Hrušovský, predseda NR SR: (2002-11-14):
Panie poslankyne, páni poslanci, budeme pokračovať v prerušenom rokovaní 3. schôdze Národnej rady Slovenskej republiky. Otváram šiesty rokovací deň 3. schôdze Národnej rady Slovenskej republiky. Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci Arvay, Juščík, Šulaj a Varga. Na zahraničnej služobnej ceste sú panie poslankyne Belohorská, Dubovská a pán poslanec Kaliňák. Programové vyhlásenie vlády Slovenskej republiky a žiadosť vlády o vyslovenie dôvery , ktorý sme včera prerušili ukončením rozpravy, ku ktorej zaujali stanovisko ako navrhovateľ, tak spravodajca. Gestorským výborom na prerokovanie tohto bodu programu bol určený výbor pre financie, rozpočet a menu, ktorý poveril svojho pána predsedu, aby bol spravodajcom v Národnej rade Slovenskej republiky k prerokúvanému bodu programu. Gestorský výbor pripravil k návrhu vlády uznesenie, ktoré máte rozdané do lavíc. Teraz prosím pána predsedu výboru pre financie, rozpočet a menu pána poslanca Pála Farkasa, aby informoval Národnú radu o stanovisku gestorského výboru, o stanovisku k jednotlivým návrhom, ktoré podali páni poslanci pri prerokúvaní programového vyhlásenia vlády počas ich vystúpení v pléne Národnej rady, a ďalej ho prosím, aby odporučil Národnej rade spôsob hlasovania o jednotlivých návrhoch predložených v uznesení. Pán predseda, nech sa páči, máte slovo.
Droba, Juraj, poslanec NR SR (2012-10-29):
Je strašne veľa vecí, na ktoré by som rád reagoval. Nezmestia sa dvoch minút. Možno trošku začnem z toho konca, kde si hovoril, že ktokoľvek má právo vyjadrovať svoj názor. Áno, slobodu slova máme zaručenú, ale sú oblasti, ktoré jednoducho hraničia s trestnosťou. Nemusíme sa asi baviť o tom, že by malo aj naďalej zostať trestným činom popieranie holokaustu, takisto ako niektoré formy diskriminácie, takisto ako keby som ťa teraz napríklad obvinil, že vraždíš deti, tak ma asi kľudne môžeš zažalovať a ten súd vyhráš, lebo to nie je pravda a preukážeš, že to nie je pravda. Takže ak niekto z tvojej skupiny ľudí povie o homosexuáloch, že by nemali voľne behať po ulici alebo že by sa mali liečiť, alebo že by mali byť zavretí do psychiatrických liečební, tak určitú skupinu obyvateľstva veľmi brutálnym spôsobom uráža. A nie som si úplne istý, či to v poriadku a v súlade so zákonom je alebo nie je. Hovoríš o chúťkach, o móde, o uvoľnených mravoch. Ešte raz upozorňujem, tie dajme tomu 4 %, podľa teba tých 0,3 %, je to úplne jedno, sú medzi nami ľudia, ktorí si nevybrali to, že budú homosexuáli. Jednoducho sa tak narodili. A je našou povinnosťou ako majoritnej populácie zabezpečiť pre nich rovnaké práva, aké majú všetci ostatní občania. Tam si jednu vec povedal, ktorá naozaj ma tu úplne šokovala, že títo ľudia chcú žiť a chcú byť šťastní podľa vlastných predstáv. No to si teda dovolili. Nemal by im diktovať náhodou Braňo Škripek, čo je to šťastie a ako by mali žiť podľa jeho šťastných predstáv? Naozaj, tam si akože strašne prestrelil. Si rozhľadený človek, zažil si aj iné veci v živote ako tú cestu, ktorú momentálne nasleduješ, a o to viac som prekvapený, že sa tam nenašlo v tebe troška viac tolerantnosti. Ďakujem.
Muňko, Dušan, poslanec NR SR (2022-04-28):
Pán podpredseda, veľmi podrobne si rozobral celú túto nechutnú vec, ktorá nemá čo, nemala čo v parlamente byť, pretože nebola ničím podložená. Právnická obec na Slovensku v skutočnosti tomu nerozumie. Dokonca s právnikmi, s ktorými som diskutoval, tak mi povedali, že to je asi, zle študovali oni právo alebo, alebo tí, ktorí to, túto obžalobu dali, resp. obvinenie spravili, proste jednoducho tomu nerozumejú. Ja nechcem teraz hovoriť tu, pretože pán docent Fico ako poslanec sa nebráni obvineniu. Proste jednoducho chodí na výsluchy, proste to, čo normálne každý občan, pokiaľ je obvinený, proste... (Ruch v sále.) Janka, popro... Jana, poprosím ťa... (Ruch v sále a zaznievanie gongu.) ... chodí na vy... na vyšetrenie, vyšetrovanie k vyšetrovateľovi proste a jednoducho proste plní si tie, ktorý si, každý občan Slovenskej republiky plní, má plniť, pokiaľ je obvinený. Toto je politický proces, v ktorom za každých okolností chcete dostať lídra opozície do kolúznej väzby na to, aby ste mohli pokračovať v tom, čo tu vo vašom vládnutí pokračujete, čo nemá, za tie dva roky, čo ste vo vláde, ste spravili úplný rozklad slovenskej spoločnosti. Nielen vystupovaním, to, čo je tu v parlamente, ale pokiaľ sa týka ekonomickej situácie na Slovensku. Vy si vôbec neuvedomujete, čo vôbec Slovensko čaká, takže vám je teraz každá metóda dobrá na to, aby ste lídrov opozície umlčali.
Grendel, Gábor, podpredseda NR SR (2020-07-15):
Pán poslanec Kotleba.
Kadúc, Miroslav, poslanec NR SR (2015-02-05):
Ďakujem veľmi pekne. Musím povedať, že som netušil, že budeme niekedy obhajovať použitie zvykového práva v tomto parlamente, ale teraz sa o to minimálne pokúsim. Alebo ešte inak. Možno sa o to mal pokúsiť práve pán podpredseda parlamentu, prečo sa chystajú odchýliť od úzu, ktorý, ktorý bol zavedený, lebo to mi tam chýba. Potom z toho vyplýva, že, že používate zavedené pravidlá podľa toho, ako vám to vyhovuje. (Ruch v sále.) A to nie je, to je proste nefér. Jedine to je spravodlivé a to od vás ako od najväčšej strany by sa očakávalo trošku veľkorysosti a práve pri takomto podľa mňa nie nejako zásadne významnom pravidle kľudne pokračovať v úze. Jedna ešte poznámka predsa. Viete mi povedať, prosím, na základe čoho majú niektorí poslanci, konkrétne pán Mikuš alebo pani Žitňanská, pri mene, že člen klubu inej strany, za akú kandidovali? To ma naozaj zaujíma. Ak náhodou pôjdete cez, cez odsek 4, že môže byť členom jedného klubu, tak to iba odkazujem, že to je v prípade, ak sa rozdelí koalícia, aby nebol teda v obidvoch rozdielny. Tak naozaj povedzte mi, na základe čoho na parlamentnej stránke svieti člen, členka klubu iného, ako je strana, hnutie, za ktoré kandidoval. Ten princíp je úplne totožný.
Vašečka, Richard, poslanec NR SR (2023-03-31):
Ďakujem za slovo, pán predsedajúci. Ja vlastne ďakujem pánu poslancovi Baránikovi, že teda sa ujal tejto témy a urobil z nej kľúčovú tému dnešného dopoludnia, možno aj jedinú asi, pravdepodobne že prekonal aj predkladateľa zákona, ktorý teda prišiel s návrhom zákona, ale pán Baránik z toho urobil tému, ale ja to využijem, som mu za to vďačný. Médiá sú naozaj veľmi dôležité a vlastne je to od slova médium – prostriedok, sprostredkovanie, a naozaj v demokracii sú občania, väčšina ľudí závislých od toho, aké informácie im sú sprostredkované. A z toho dôvodu majú aj médiá veľkú zodpovednosť. A myslím si, že toto je jedna z najväčších slabín, slabých miest demokracie. To neznamená chýb, ale že sa dá najľahšie napadnúť alebo prekrútiť, alebo zneužiť. Samozrejme, platí to aj pre sociálne médiá, ale tie sú asi od podstaty subjektívne, je to logické, tam ľudia dávajú svoje súkromné názory a často emócie najmä, a preto je dôležité, aby médiá tieto veci vyvažovali, najmä verejnoprávne médiá. K objektivite jednoznačne patrí, že za zlé treba kritizovať, ale za dobré treba pochváliť. A malo by to byť vyvážené. Myslím, že na Slovensku máme často tendenciu aj v médiách hlavne negativizovať, ale to sa jednoznačne potom podpisuje pod náladu v spoločnosti. A dokonca nielenže sa šíria informácie, ale najmä šíria sa emócie. Ja to vidím ako problém, nieže niekto informuje kriticky, ale niekto vyvoláva negatívne emócie, doslova ich bičuje, a to prichádza k dehumanizácii niektorých osôb aj politikov, aj nás napríklad. A ja si myslím teda, že to čo je dôležité v celej tej debate, aby sme my všetci mali úctu k človeku a šírili úctu k človeku, aj k novinárovi, aj k politikovi, ale aj k občanom. Takže určite treba podporiť to, čo k takejto úcte povedie. Ďakujem.
Hatráková, Katarína, poslankyňa NR SR (2023-06-15):
Ďakujem, pán predsedajúci. Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Zemanová, Anna, poslankyňa NR SR (2021-12-01):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali do 28. januára 2022 a v gestorskom výbore do 31. januára 2022.
Vášáryová, Magdaléna, poslankyňa NR SR (2013-10-22):
Ďakujem pekne, pani predsedajúca. Ja sa vrátim k tomu hodnoteniu, pán minister. Sú dve možnosti hodnotiť na základe kvantitatívnych kritérií, ktoré sú spočítateľné, alebo na základe nejakých kvalitatívnych. Ale jediné hodnotenie kvalitatívne je možné dosiahnuť od nezávislého subjektu. Vy hovoríte o tom, že by to hodnotenie mohlo prísť od Audiovizuálneho fondu, ale v tomto zmysle Audiovizuálny fond nie je nezávislý subjekt v hodnotení filmov, pretože fond presadzuje svoje projekty. Čiže v tomto zmysle nie je nezávislý, na to chcem upozorniť. A nie je nezávislý aj preto, pán minister, pretože ten fond nie je postavený tak, ako sme napríklad počuli v Trenčianskych Tepliciach, nie je postavený napr. ako fínsky alebo írsky kinematografický fond. Tam sú konkurujúce si skupiny dramaturgov a každý ten dramaturg si zodpovedá za svoj projekt. Čiže zodpovednosť za to je jasne daná a druhí to môžu hodnotiť ako nezávislí. Takže už tým, že fond je postavený tak mono-, mono-, nie konkurencieschopnosti viacerých subjektov vo vnútri toho fondu, tým pádom nám vzniká problém, kto by mal hodnotiť racionálne použitie peňazí. Na základe tohto hodnotenia by bolo ale možné potom zlepšovať veľmi automaticky a na základe kritickej analýzy prácu fondu. A o to mne išlo, pán minister.
Uhliarik, Ivan, minister zdravotníctva SR (2011-09-08):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi predložiť vládny návrh zákona, ktorý vychádza z Programového vyhlásenia vlády Slovenskej republiky, v ktorom sa vláda zaviazala zvýšiť dostupnosť liekov pre obyvateľov vrátane nízkopríjmových skupín, zaviesť v liekovej politike taký systém úhrad, aby sa minimalizoval rast výdavkov na lieky a v neposlednom rade tiež zvýšiť transparentnosť procesov liekovej politiky a zaviesť do liekovej politiky inovatívne regulačné nástroje. Predkladaný vládny návrh bližšie upravuje podmienky úradného určenia cien liekov, zdravotníckych pomôcok a dietetických potravín a následne rozsahu ich úhrad na základe verejného zdravotného poistenia. Kladie zvýšený dôraz na otázku nákladovej efektívnosti liečby uhrádzanej na základe verejného zdravotného poistenia, zavádza do procesu kategorizácie liekov inovatívne postupy či umožňuje vo vyššej miere využiť potenciál generických liekov na dosiahnutie úspor zdrojov verejného zdravotného poistenia. Súčasťou návrhu zákona sú aj ustanovenia smerujúce k zvýšeniu transparentnosti procesov kategorizácie a cenotvorby a súčasne podporuje elektronizáciu týchto procesov. Chcel by som zdôrazniť skutočnosť, že veľká časť v tomto materiáli navrhovaných opatrení bola navrhnutá v návrhu systémových krokov na spomalenie rastu nákladov na lieky z marca 2011, ktorý prerokovala vláda Slovenskej republiky bez pripomienok. Vážené panie poslankyne, vážení páni poslanci, vzhľadom na to, že predkladaný vládny návrh zákona výrazným spôsobom šetrí verejné zdroje a zároveň zosúlaďuje kategorizačné procesy s európskou legislatívou, dovoľujem si vás týmto požiadať o podporu predloženého návrhu zákona. Ďakujem pekne.
Aštaryová, Zuzana, poslankyňa NR SR (2011-12-01):
Odporúčam, aby Národná rada Slovenskej republiky uzniesla sa na tom, že prerokuje tento návrh v druhom čítaní. Prosím, dajte hlasovať.
Gašpar, Tibor, podpredseda NR SR (2024-10-23):
Otváram rozpravu k tomuto bodu programu. Do rozpravy som dostal jednu písomnú prihlášku za klub Progresívne Slovensko. Pán poslanec Štefunko, odovzdávam mu slovo.
Laššáková, Jana, podpredsedníčka NR SR (2015-11-20):
Ďakujem pekne, pán spravodajca. Zaujmite miesto určené pre spravodajcov. Otváram rozpravu o tomto bode programu. Poznamenávam, že som nedostala žiadnu písomnú prihlášku. Pýtam sa, či chce niekto v rozprave vystúpiť ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pokračujeme ďalším bodom programu, ktorým je návrh rozpočtu nákladov na činnosť Fondu národného majetku Slovenskej republiky na roky 2016 až 2018 . Návrh má parlamentnú tlač 1788 a spoločná správa výborov má tlač 1788a. Nech sa páči, pán predseda, opäť vám dávam slovo, aby ste návrh uviedli.
Šimečka, Michal, podpredseda NR SR (2023-12-18):
Ďakujem, ďakujem veľmi pekne. Pán poslanec Sabo.
Grendel, Gábor, podpredseda NR SR (2021-11-09):
Pán poslanec Marek Šefčík.
D. Lipšic, poslanec: (2007-06-21):
A takisto, ďalší zákon, o ktorom budeme rokovať, poslanecká novela zákona o ochrane prírody, ktorej cieľom je, aby boli viac chránení chovatelia exotických zvierat. Kto je tu taký najväčší chovateľ exotických zvierat, taký najznámejší? Proste, predkladáte zákony, ktoré nie sú v prospech ľudí, ale v prospech konkrétnych lobistických skupín. Rovnako Zákonník práce, odborári. Proste Smeru nejde, strane Smer nejde o obyčajných ľudí, ale sústavne, čo robí, predkladá zákony, ktoré sú v prospech veľmi jasne pomenovateľných lobistických skupín. Či sú to niekedy odborári, či spriaznení podnikatelia, to je jedno. Vy ste strana partikulárnych záujmov. Ďakujem veľmi pekne. (Potlesk.)
Sulík, Richard, predseda NR SR (2011-03-31):
Pán poslanec Zelník.
Raši, Richard, poslanec NR SR (2022-09-28):
Ďakujem pekne. Ešte raz pekné ránko všetkým. Vážený pán podpredseda, ctené dámy, vážení páni, dovoľte teda, aby som uviedol návrh zákona, ktorým sa mení a dopĺňa zákon č. 211 o slobodnom prístupe k informáciám. Súčasná regulácia nenávratných finančných výpomocí poskytovaných štátom v prospech subjektov súkromného či verejného sektora je značne fragmentovaná, neprehľadná, sú rozdielne spôsoby zverejňovania výziev, na základe ktorých sa môžu subjekty prihlásiť a získať niektorú z vymedzených foriem štátnej pomoci. Vo všeobecnosti sa orientujeme alebo resp. riadime zákonom č. 523/2004 o rozpočtových pravidlách verejnej správy, ktorý definuje pojem dotácia a určuje aj základné pravidlá jej poskytovania. Doba štátnej pomoci je potom upravená najmä zákonom č. 358/2015 o štátnej pomoci. Spravidla sa výzvy na predkladanie žiadostí zverejňujú na webstránkach jednotlivých rezortov, kde je pomerne náročné ísť sa zorientovať a je to náročné najmä pre tých, ktorí sú na týchto výzvach mnohokrát závislé, resp. vyhlásením pomáhajú v ich činnosti. No a v konečnom dôsledku sa mnoho subjektov tieto informácie nedozvedá, čo vedie k tomu, že dotácie, granty či príspevky získavajú mnohokrát aj problematické subjekty. Predkladaný návrh zákona smeruje k zjednoteniu v tejto oblasti, k zvýšeniu transparentnosti, či už na strane dohľadu verejnosti nad výsledkami procesov, v rámci ktorých sa poskytujú rozličné formy finančnej pomoci, ale aj na strane žiadateľov, ktorí by získali jednotný informačný systém, kde by bolo možné jednoduchou formou a včas získať údaje o vyhlásených výzvach, opakujem, na jednom mieste. Zákon po vzore Centrálneho registra zmlúv navrhuje zriadiť Centrálny register výziev, kde by povinné osoby, teda rovnaký okruh subjektov verejného sektora ako pri Centrálnom registri zmlúv zverejňovali výzvy na predkladanie žiadostí o dotácie, priame formy pomoci či iných, iné druhy nenávratných finančných výpomocí, pričom výzvy by sa považovali za vyhlásené dňom zverejnenia v registri a žiadna z foriem pomoci by nemohla byť poskytnutá bez zverejnenia výzvy v registri. No a zároveň by tento register mal ako jednotný informačný systém obsahovať aj informáciu o schválených žiadostiach, recipientoch pomoci, neschválených žiadostiach a spravovaný by bol Úradom vlády Slovenskej republiky rovnako ako Centrálny register zmlúv. Čiže cieľom návrhu zákona je jednoducho zjednotiť právnu úpravu evidencie výziev na prekladanie žiadostí o niektorú z priamych foriem pomoci a údajov o výsledkoch procesov poskytovania priamych foriem pomoci za účelom zvýšenia transparentnosti, dohľadu verejnosti a zvýšenia prehľadnosti zverejňovaných údajov pre žiadateľov o štátnu pomoc. Tento zákon je v súlade so všetkými predpismi aj s Ústavou Slovenskej republiky a preto vás žiadam o podporu tohto zákona. Ďakujem pekne. Skončil som, pán podpredseda.
Ďuriš Nicholsonová, Lucia, podpredsedníčka NR SR (2017-06-21):
Pán poslanec Baránik s faktickou.
P. Paška, predseda NR SR: (2007-09-11):
(Hlasovanie.) 132 prítomných, 131 za, 1 sa zdržal. Konštatujem, že 14. pripomienku pána prezidenta sme schválili.
Galko, Ľubomír, poslanec NR SR (2020-02-20):
Ďakujem pekne. Ja budem reagovať len pána kolegu Dostála. Ja som rád, Ondrej, že si sa na to spýtal, že či je to povinnosť alebo nie je povinnosť otvoriť schôdzu. Samozrejme, že poslanec sa rozhoduje podľa vlastného vedomia a svedomia na základe vlastného rozhodnutia sa rozhoduje, že či schôdza bude otvorená alebo nebude otvorená. My si myslíme, že neotvoriť schôdzu a zabrániť rokovaniu o dvoch miliónoch ľudí, o návrhu zákonov, ktoré sa týkajú dvoch miliónov ľudí, o návrhu zákonov, ktoré sa týkajú jedného a pol milióna dôchodcov, je, nie je moc úctivé voči týmto ľuďom, hej. Zabrániť, aby sa rokovalo o takomto niečom. A chcem doplniť aj to, čo som zabudol, že Demokratická strana, my nadväzujeme na našich predchodcov zo štyridsiateho šiesteho, ktorí porazili komunistov a fašistov. A tí mali základnú hodnotu, že demokracia, to je diskusia a to je rozprava, to je rozprávanie sa o veciach, nie zatváranie ústa ľuďom, ktorí chcú rozprávať o problémoch. A pýtal si sa, že či existujú dôvody na skrátenie legislatívneho konania pre nás. No my vyjadríme svoj postoj v hlasovaní, že či si myslíme, že tieto dôvody existujú, alebo neexistujú. Myslím, že obyvateľ Bašternákovho bytu povedal, Fico povedal, že, pardon, on už nie je, to už mu vzali, on už je teraz bezdomovec, myslím, že on povedal, že v pondelok bude hlasovanie. Takže my v pondelok na tomto hlasovaní veľmi jasne svojím hlasovaním vyjadríme, či sú dôvody alebo nie sú dôvody na skrátené legislatívne dôvody. Ďakujem pekne.
Grendel, Gábor, podpredseda NR SR (2021-06-18):
Prezentujme sa a hlasujme. (Hlasovanie.) Prítomných 120 poslancov, za 114, proti nikto, zdržali sa 5, nehlasoval 1. Konštatujem, že sme rozhodli o posunutí zákona do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o zákone ako o celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2013-06-18):
Na vystúpenie pána poslanca nie sú faktické poznámky. Nech sa páči, pán poslanec Viskupič, máte slovo.
P. Hrušovský, podpredseda NR SR: (2002-05-21):
Neschválili sme návrh. Ďalší návrh. J. Langoš, poslanec: Dajte, prosím, hlasovať o štvrtej pripomienke prezidenta Slovenskej republiky.
A. Belousovová, podpredsedníčka NR SR: (2008-09-09):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Uzatváram možnosť podania ústnych prihlášok do rozpravy. Vyhlasujem rozpravu za skončenú. Takže skôr ako pristúpime k hlasovaniu, vyhlasujem ešte krátku dvojminútovú prestávku a zároveň poprosím všetkých pánov poslancov a panie poslankyne, aby sa vrátili do rokovacej sály, budeme hlasovať. (Prestávka.) (Po prestávke.)
Suchánek, Alan, poslanec NR SR (2019-02-07):
Ďakujem za slovo. Čítal som názov jedného článku dneska v novinách, že bude to skúška poslancov, či vedia napočítať do 15. A ja by som chcel povedať, že pán docent Fico si nesplnil základnú domácu úlohu predtým, keď sa pripravoval na prihlá..., na prihlásenie za, ako za kandidáta na ústavného sudcu. Nepripravil sa ani on, dokonca ani jeho veľký tím, ktorý má k dispozícii, mu podľa všetkého, nepripravil doklady dostatočne. A teraz sme počuli pred chvíľočkou, že 10-krát musel dokladať. No čo to znamená 10-krát dokladať? Tak alebo som pripravený a spĺňam a môžem sa prihlásiť, alebo sa nemôžem. No a prečo sa to teda takto deje? No pretože, on je presvedčený, že na neho neplatí žiadne pravidlo, žiadny zákon, že on môže všetko. A preto sa pýtam, môže alebo bude takýto človek potom na Ústavnom súde dodržovať nejaké pravidlá alebo zákony, ak teraz jednoznačne ukazuje, že pre neho žiadne pravidlá ani zákony neplatia?
Bugár, Béla, podpredseda NR SR (2019-01-31):
Pán poslanec Mazurek.
Hrnčiar, Andrej, podpredseda NR SR (2018-11-27):
Ďakujem. Vyhlasujem všeobecnú rozpravu za skončenú. O záverečné slovo požiadal pán predseda Národnej rady. Nech sa páči.
Paška, Pavol, predseda NR SR (2012-10-25):
Hlasujeme o návrhu pána poslanca Matoviča, ktorý zaznel v rozprave.
Danko, Andrej, predseda NR SR (2018-06-15):
Ďakujem. Na vystúpenie pána poslanca žiadna faktická. Keďže bol pán poslanec posledný prihlásený ústne do rozpravy, vyhlasujem rozpravu za skončenú. Chce sa vyjadriť pán navrhovateľ?
Shahzad, Silvia, poslankyňa NR SR (2020-02-25):
Richard, ja si ťa svojím spôsobom veľmi vážim, ale voči niektorým tvojim takým jednoznačným vyjadreniam by som sa ohradila. Som presvedčená o tom, že GREVIO nepôjde po Richardovi Vašečkovi, pokiaľ budeš hovoriť o rodine a o úcte a o všetkých tých veciach, o ktorých si hovoril, ak sa budeš správať tak, ako naozaj sa správaš. A ja tomu verím, že to tak bude, takže nevidím dôvod, prečo by toto malo GREVIO robiť. Uzatvárať sa pred spoločným riešením problémov týkajúcich sa práve tých, teda uzatvárať sa pred spoločným riešením problémov, tak ako vy chcete, stále tu opakujete, že my si máme riešiť svoje problémy na Slovensku, to nie je cesta. Sami dobre viete, ako to u nás s mnohými problémami vyzerá, že naozaj sa pohli až vďaka tomu, že sa riešia aj zvonka. A ak si myslíš, že kapitolu Istanbulského dohovoru uzatvoríme po tejto schôdzi, tak sa veľmi mýliš. Tá téma tu bude vždy. A to je jedno, že či, ako sa Slovensko k tomu postaví. Proste bude tu a budete sa k nej musieť takisto vyjadrovať, či sa vám to páči alebo nie. Ďakujem.